ఈ గ్రామం మిక్కిలి పురాతనమైనది. ఇది ఒక పట్టణముగా ఉండి మత సంస్కృతులకు కేంద్రమై జైన వైదిక శైవమతాల అభివృద్ధి, పతనాల చిహ్నాలు ఇక్కడ కలవు.క్రీ.శ.11వ శతాబ్దమునాటికీ గ్రామం మహావైభవంగా ఉండేది. అనేక వేదపండితుల కుటుంబాలు ఉండేవి. ఇకడ గాజు, బలపరాయి, శంఖు మొదలైనవానికి సంబంధించిన పరిశ్రమలుండేవి.ఇక్కడ వెలసిన మతాల్లో మొదటిగా చెప్పదగ్గింది జైనం. ప్రాపంచిక వాసనలు విడిచి దిగంబరులై ప్రశాంతంగా నాగుల పడగల నీడల్లో నిలచిన జైనమూర్తుల విగ్రహాలు అనేకం కలవు.ప్రస్తుతం గ్రామంలో ఉండే చెన్నకేశవాలయం ఇక్కడి ఆలయాలన్నింటిలో ప్రాచీనం. దాని ప్రాకార ద్వారానికిరువైపులా జయవిజయులకు బదులు పద్మాసనస్థమైన మహావీర ప్రతిమలున్నాయి. కాబట్టి అది మొదలు జైనాలయం అయిఉండాలి.పాల్కూరికి సోమనాధుని పిమ్మట జైనానికి దుర్దశ పట్టింది. దిగంబర జైనులను శూలాలతో పొడిచి చంపటం వారు పవిత్రకార్యంగా భావించారు. అలాటి హింస ఇక్కడ కూడా జరిగింది. ప్రస్తుతము అక్కడ గ్రామదేవత ప్రక్కగా ఉండే ఓ వీరగల్లు ఈవిషయాన్ని చెబుతుంది.ఆవీరునిలో వీరశైవముద్రమూర్తీభవించి ఉంది. అతడు శూలంతో దిగంబర జైనులను పొడిచి చంపుతున్నాడు ఆవీరగల్లుపై అతని పేరుకూడ చెక్కబడింది. అటుపై జైనం పిమ్మట శైవం వ్యాపించింది.ఈగ్రామానికి నాలుగు మూలల్లో నాలుగు శివాలయాలుండేవి.వానిలో ఆగ్నేయానికి ముక్కంటీశ్వరాలయము, నైరుతి ఆలయానికి ఇంద్రేశ్వరాలయం, వాయవ్యానికి భీమేశ్వరాలయం, ఈశాన్యానికి నందీశ్వరాలయం అని వ్యవహారాలు.వీనిలో ఇంద్రేశ్వరాలయాన్ని బట్టే ఈగ్రామానికి ఇంద్రకల్లు అని వ్యవహారంలోనికి వచ్చింది.ఈ ఆలయంలో దూలం పైకప్పుపై రామాయణ చిత్రాలుండేవి. స్థానికులీ ఆలయాలు గోన గన్నయ్యగారి కాలంలో కట్టబడిందంటారు కాని ఇక్కడ ఇంద్రేశ్వరాలయం స్తంభాలపైన ఉదయనచోడుని, అతని కుమారుడైన భీమచోడుని పేర్కొనే శాసనాలు కలవు.కాబట్టి 11వ శతాబ్దం పూర్వార్ధం నాటికే ఈఆలయాలు వెలసి ఉండాలి.

ఈ గ్రామంలోని నాగప్రతిష్ఠ మరొక ప్రత్యేకత. పూర్వమిక్కడ సహస్రనాగప్రతిష్ఠ ఉండేదట.ప్రస్తుతం ఇంద్రేశ్వరాలయం వెనుకగల చెరువునిండా నాగశిల్పాలున్నాయి. నాగశిల్పాల్లో ఎన్నెన్ని భంగిమలున్నాయో అవన్నీ ఇక్కడ కనిపిస్తాయి.

ఇప్పుడీ గ్రామానికి ఉత్తరంగా ఐతవోలు దారిలో ఓవీరగల్లుంది. దానిపై ఉండే పురుషుడు కత్తి, డాలు ధరించి ఉన్నాడు. అతనికి వీరలింగన్న ప్రజావ్యవహారం. అతనికి కొద్దిపాటి దూరంలో సమాధివంటి ఓశిధిల ప్రదేశముంది. దాన్ని ప్రజలగ్నిగుండమని పిలుస్తారు.ఇప్పుడున్న గ్రామానికి తూర్పున భూగర్భంలో విపరీతంగా ఎముకలు దొరికాయి. ఈ విషయాలను సమన్వయం చేసిచూస్తే ఆఎముకుల ప్రదేశం ఓయుద్ధరంగం, ఆ వీరుడు యుద్ధంలో పాల్గొన్న యోధుడు, అగ్నిగుండం యుద్ధంలో మరణించిన వీరుల పత్నులు అగ్నికాహుతియైన ప్రదేశంకావాలి.

గ్రామానికి నాలుగు మూలల్లోగల ఆలయాల్లో ముక్కంటీశ్వరాలయం ఇంద్రేశ్వరాలయం మాత్రమే మిగిలాయి.తక్కినవి నేలలో కూరుకుపోయాయి.

కాకతీయ సామంతుల పిమ్మట ఈప్రాంతాన్ని గంగాకరమహత్యకర రెడ్డి, రెడ్డి మల్లారెడ్డి వంశయులు పాలించారు.

చరిత్ర
గణాంకాలు
నీటిపారుదల సౌకర్యాలు
మార్కెటింగు, బ్యాంకింగు